CELEX: 62015CN0255
Language: hr
Date: 2015-05-29 00:00:00
Title: Predmet C-255/15: Zahtjev za prethodnu odluku koji je 29. svibnja 2015. uputio Amtsgericht Düsseldorf (Njemačka) – Steef Mennens protiv Emirates Direktion für Deutschland

7.9.2015   
            
            
               HR
            
            
               Službeni list Europske unije
            
            
               C 294/21
            
         Zahtjev za prethodnu odluku koji je 29. svibnja 2015. uputio Amtsgericht Düsseldorf (Njemačka) – Steef Mennens protiv Emirates Direktion für Deutschland
   (Predmet C-255/15)
   (2015/C 294/26)
   Jezik postupka: njemački
   
      Sud koji je uputio zahtjev
   
   Amtsgericht Düsseldorf
   
      Stranke glavnog postupka
   
   
      Tužitelj: Steef Mennens
   
      Tuženik: Emirates Direktion für Deutschland
   
      Prethodna pitanja
   
   
               I.
            
            
               Treba li članak 10. stavak 2. u vezi s člankom 2. točkom (f) Uredbe (EZ) 261/2004 (1) tumačiti na način da je „karta” dokument s kojim putnik ima pravo (i) na prijevoz na onome letu na kojem je premješten u niži razred neovisno o tome jesu li u tom dokumentu navedeni i daljnji letovi poput povezanih ili povratnih letova?
            
         
               II.
            
            
               
                           a.
                        
                        
                           U slučaju potvrdnog odgovora na prvo pitanje:
                           I. Treba li članak 10. stavak 2. u vezi s člankom 2. točkom (f) Uredbe (EZ) 261/2004 dalje tumačiti na način da je „cijena karte” onaj iznos koji je putnik platio za sve letove navedene na karti iako je samo na jednome od letova premješten u niži razred?
                        
                     
                           b.
                        
                        
                           U slučaju negativnog odgovora na prvo pitanje:
                           Treba li iznos koji je temelj za povrat novca u skladu s člankom 10. stavkom 2. Uredbe (EZ) 261/2004 odrediti uzimajući u obzir jedino objavljenu cijenu zračnog prijevoznika u rezerviranom razredu za prijevoz na dijelu leta u kojem je izvršen premještaj u niži razred ili izračunati umnožak udaljenosti dijela leta na koji se odnosi premještaj i ukupne udaljenosti leta te ga potom pomnožiti s ukupnom cijenom leta?
                        
                     
         
               III.
            
            
               Treba li članak 10. stavak 2. Uredbe (EZ) 261/2004 dalje tumačiti na način da je „cijena karte” samo cijena samoga leta bez poreza i pristojbi?
            
         
      (1)  Uredba (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta u polasku te o stavljanju izvan snage Uredbe (EEZ) br. 295/91, SL L 46, str. 1. (SL, posebno izdanje na hrvatskom jeziku, poglavlje 7., svezak 26., str. 21.)